El Grau de Gandia celebra del 29 de novembre al 6 de desembre les seues festes d?hivern
27 novembre 2024

## El Grau de Gandia celebra del 29 de novembre al 6 de desembre les seues festes d?hivern27 novembre 2024Última actualització: 27 novembre 2024

![](../gestion/img/e27f61ca6ded3b3bebcbececa83678eb7fdd06f9c74941a4fddcdd6d082d40e7.jpg)  
  

Del 29 de novembre al 6 de desembre, el Grau de Gandia celebra les tradicionals Festes de Sant Nicolau, una setmana carregada d’activitats pensades per a tots els públics. Este esdeveniment marca l’inici de les festivitats d’hivern al districte marítim, combinant tradició, convivència i una programació renovada.

El programa ha sigut presentat pel president de la Junta de Districte del Grau, **Miguel Ángel Picornell**; la presidenta de la Confraria de Sant Nicolau, **Laura García**; la Padrina de les festes, **Sandra Miñana**; i el Clavariet d’enguany, **Adrián Parra**.

Picornell ha assenyalat que aquestes festes són un reflex de la identitat del Grau i ha destacat els canvis introduïts per la nova directiva de la Confraria.

Per la seua banda, García ha subratllat que l’objectiu principal és “_acostar les festes al poble i fomentar la participació en tots els actes_”. Entre les novetats, el Dia del Clavariet passa a celebrar-se el dissabte de vesprada en lloc del diumenge. A més, la imatge de Sant Nicolau, que anteriorment arribava a l’església de Sant Nicolau des de Santa Maria de la Mar cada quatre anys, ho farà ara de manera anual.

Sandra Miñana, Padrina d’aquesta edició, s’ha mostrat emocionada amb el seu paper, mentre que el Clavariet, Adrián Parra, ha destacat la importància de representar tots els xiquets del Grau, animant-los a participar en les activitats preparades per a ells.

Finalment, Picornell ha agraït la col·laboració de la Confraria i la Parròquia de Sant Nicolau i ha convidat tots els veïns i veïnes a gaudir d’aquestes festes.

**Programa d’activitats de les Festes de Sant Nicolau 2024**  

**Divendres, 29 de novembre**

21.00 h: Albades  

**Dissabte, 30 de novembre**

12.00 h: Paelles populars  
14.00 h: Coetà infantil  
16.30 h: Jocs i berenar per als més menuts  
18.30 h: Tardeo amb "La Sede"  
19.00 h: Missa del Clavariet

  
**Diumenge, 1 de desembre**

10.00 h: Missa de benedicció del pa  
11.00 h: Pregó

  
**Dilluns, 2 de desembre**

18.00 h: Caminata a Sant Nicolau

  
**Dimarts, 3 de desembre**

18.00 h: Caminata a Sant Nicolau

  
**Dimecres, 4 de desembre**

18.00 h: Caminata amb trasllat del sant patró a la parròquia  
**Dijous, 5 de desembre**

20.00 h: Concert a l’església  
21.30 h: Sopar popular

  
**Divendres, 6 de desembre**

08.00 h: Despertà  
11.00 h: Passacarrer  
12.00 h: Missa Major  
14.00 h: Dinar d’honor  
18.00 h: Processó  
   
**Informació de tiquets**  
Els tiquets per a les activitats de pagament es poden adquirir a la porta de l’església durant les caminates o reservant-los prèviament als telèfons 676 97 61 93 (Lolín) i 636 70 32 43 (Rosabel).